Ügyiratszám: HSZ/23065/2020. Látta: ……………………………….

Lőrincz László

gazdasági irodavezető

##### Jegyzőkönyv

**Hajdúszoboszló Város Önkormányzatának**

*Pénzügyi és Gazdasági Bizottsága 2020.07.15 - én 14.00órakor kezdődő üléséről*

**Készült:** Hajdúszoboszló Város Önkormányzata Pénzügyi és Gazdasági Bizottsága (továbbiakban: PGB) 2020. július 15 - én 14.00 órakor kezdődött nyilvános üléséről

**Jelen vannak** **a csatolt jelenléti ív szerinti bizottsági tagok:** Harsányi István, Mester József, Tóth Márta

**Hajdúszoboszlói Polgármesteri Hivatal részéről**: dr. Korpos Szabolcs, Lőrincz László, Szilágyiné Pál Gyöngyi, Varga Imre, Dede Erika, Szabóné Szabó Mária

**Meghívottak:** Czeglédi Gyula polgármester, Majoros Petronella alpolgármester, Nagyné Dede Adél HGSZI intézményvezető, Kircsi Lajos vezérigazgató és dr. Zajdó Zsolt az igazgatóság elnöke, Dr. Bihari – Horváth László múzeumigazgató, Nagy Marianna intézményvezető

**Jegyzőkönyvvezető:** Molnár Edit

Harsányi István/PGB elnök: Köszönti a Bizottság tagjait, Polgármester és alpolgármester urakat, vendégeinket, a hivatal munkatársait. Megállapítja, hogy a Bizottság határozatképes, az 5 bizottsági tag közül 3 tag jelent meg az ülésen. A napirendi javaslatok közül, a 11 számú anyagot az előterjesztő visszavonta, ezért a kiküldött meghívó szerinti napirendi javaslatok száma csökken, az előterjsztés címe: Előterjesztés pénzügyi forrás biztosítására - fakivágási keret megemelése céljából.

Aki, az így módosított napirendi javaslatokat elfogadja, kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az alábbi napirendi javaslatokat, és a következő határozatot hozta:

**58/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága a 2020. július 15 - ei ülésének napirendjét a következők szerint határozza meg:**

**NAPIRENDI PONTOK:**

**A Képviselő - testület 2020. július 16 - i ülés anyagának véleményezése:**

1. Tájékoztató a Hungarospa Hajdúszoboszlói Zrt. 2020. évi várható gazdálkodási adatairól, valamint a Prémium Zóna kiviteli szerződésének módosításáról. (1.sz. Képviselő – testületi napirendi javaslat)

Előadó: igazgatóság elnöke

1. Előterjesztés TdH rendezvényhez kapcsolódó költségátcsoportosításról. (6.sz. Képviselő – testületi napirendi javaslat)

Előadó: aljegyző

1. Előterjesztés a Civil szervezetek és Intézmények támogatására elkülönített alapból elnyerhető támogatásra érkezett pályázatokról. (8.sz. Képviselő – testületi napirendi javaslat)

Előadó: bizottsági elnök

1. Előterjesztés ovi sportpálya járda megépítésére. (11.sz. Képviselő – testületi napirendi javaslat)

Előadó: alpolgármester

1. Előterjesztés gasztro-kulturális fesztiválokhoz sörpadok és asztalok beszerzésére. (12.sz. Képviselő – testületi napirendi javaslat)

Előadó: humán-közszolgáltatási irodavezető-helyettes

1. Előterjesztés pótelőirányzat biztosítására a Hajdúszoboszlói Egyesített Óvoda részére. (13.sz. Képviselő – testületi napirendi javaslat)

Előadó: humán-közszolgáltatási irodavezető-helyettes

1. Előterjesztés a Hajdúszoboszlói Gyermeksziget Bölcsőde pótelőirányzat biztosításáról. (14.sz. Képviselő – testületi napirendi javaslat)

Előadó: egészségügyi-szociális irodavezető-helyettes

1. Előterjesztés a Hajdúszoboszló Város nemzeti vagyonáról szóló 10/2013. (IV. 18.) számú rendelet módosítására. (15.sz. Képviselő – testületi napirendi javaslat)

Előadó: gazdasági irodavezető

1. Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására. (16.sz. Képviselő – testületi napirendi javaslat)

Előadó: polgármester

1. Előterjesztés intézményfelújítási igényekkel kapcsolatosan. (18.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés támogatás odaítélésével kapcsolatosan – Társasházak felújítása. (20.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés Ráday utcai járda felújításáról. (21.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés Kádár u. felújításának pályázatáról. (22.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés önkormányzati étkeztetési fejlesztések támogatására kiírt pályázati felhívásról. (23.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés Szabadidő Parkban található játszótér bővítéséről. (24.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés játszó,- szórakoztató tevékenység végzésére vonatkozó kérelemről. (25.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés utcapiknik fesztivál rendezéséhez kapcsolódóan. (26.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés a Bocskai István Múzeum pótelőirányzatáról (plusz előterjesztés)

Előadó: gazdasági irodavezető

Bejelentések, tájékoztatások.

**Napirendek megtárgyalása:**

1. **Tájékoztató a Hungarospa Hajdúszoboszlói Zrt. 2020. évi várható gazdálkodási adatairól, valamint a Prémium Zóna kiviteli szerződésének módosításáról.**

Harsányi István/PGB elnök: Örömmel üdvözli az igazgatóság tagjait. Van e kiegészítőjük, hozzászólni valójuk. Nincs. Kérdések, vélemények, hozzászólások következnek. Nincsenek. A szavazás következik. Aki elfogadja a tájékoztatót, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**59/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő - testülete támogassa a Hungarospa Hajdúszoboszlói Zrt. 2020. évi várható gazdálkodási adatairól, valamint a Prémium Zóna kiviteli szerződésének módosításáról szóló tájékoztatót.**

Határidő : 2020.07.16.

Felelős : PGB elnök

Harsányi István/PGB elnök: Köszöni, hogy az előterjesztők megjelentek a Bizottság ülésén.

1. **Előterjesztés TdH rendezvényhez kapcsolódó költségátcsoportosításról.**

Harsányi István/PGB elnök: Hivatal részéről kiegészítés nincs. Kérdések, vélemények, hozzászólások következnek. Nincsenek. A szavazás következik. Aki elfogadja az előterjesztés határozati javaslatát, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**60/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete továbbra is támogassa a Tour de Hongrie hajdúszoboszlói befutójának megrendezését, és azt 3 millió forinttal támogassa. A támogatási összeget a városi költségvetés 12. sz. mellékletének 23/ÖK soráról a 11. sz. melléklet 15/M sorára kéri átcsoportosítani.**

Határidő : 2020.07.16.

Felelős : PGB elnök

1. **Előterjesztés a Civil szervezetek és Intézmények támogatására elkülönített alapból elnyerhető támogatásra érkezett pályázatokról.**

Harsányi István/PGB elnök: Az előterjesztéssel kapcsolatosan tételesen felsorolja a civil szervezeteknek javasolt, és az alapból elnyerhető támogatást. (a teljes anyag, a jegyzőkönyv 1.sz. mellékletét képezi)

Van e a megismert támogatásokhoz kérdése, hozzászólása a Bizottság tagjai közül bárkinek? Nincs. Van e módosító javaslata bárkinek? Nincs. Aki a tételesen felsoroltakkal egyetért, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**61/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete a Hajdúszoboszló Város 2019. évi költségvetéséről szóló 11/2020. (I.23.) önkormányzati rendelet 12. számú mellékletének 12/ÖK során elkülönített Civil szervezetek és intézmények támogatása 2020. évi kiírására érkezett pályázatokat a Pénzügyi és Gazdasági Bizottság véleményének figyelembevételével a mellékelt táblázatban szereplő összegekkel támogassa.**

Határidő : 2020.07.16.

Felelős : PGB elnök

1. **Előterjesztés ovi sportpálya járda megépítésére.**

Harsányi István/PGB elnök: Előterjesztőnek van e kiegészítése? Nincs. Vélemények, hozzászólások következnek. Nincsenek. Minden egyértelmű, ezért a szavazás következik. Aki támogatja az előterjesztés határozati javaslatát, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**62/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete a**

* **Mesevár óvoda (Kovács Gyula u. 24.)**
* **Aranykapu óvoda (Arany János u. 8.)**
* **Manókert óvoda (Ady Endre u. 54.)**

**óvodákban az „ovi sportpályák” megközelítésére építendő járdák beruházási költségére az általános tartalék terhére bruttó 1.637.758.-Ft-ot különítsen el.**

Határidő : 2020.07.16.

Felelős : PGB elnök

1. **Előterjesztés gasztro-kulturális fesztiválokhoz sörpadok és asztalok beszerzésére.**

Harsányi István/PGB elnök: Előterjesztőnek van e kiegészítése? Nincs. Vélemények, hozzászólások következnek. Nincsenek. Minden egyértelmű, ezért a szavazás következik. Támogatja az előterjesztést, a gasztro és kulturális fesztiválok tárgyi feltételeinek biztosítására minden évben van igény, és a bérléssel szemben még pénzt is megtakarítunk.

Aki támogatja az előterjesztés határozati javaslatát, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**63/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete a 2020. évtől megrendezett gasztrokulturális fesztiválokhoz szükséges sörpad asztal szettek és sörpadok beszerzésére a Kovács Máté Városi Művelődési Központ és Könyvtár részére bruttó 5.697.000 Ft előirányzatot biztosítson.**

**Az előirányzat forrása a város költségvetésének tartalék kerete.**

Határidő : 2020.07.16.

Felelős : PGB elnök

1. **Előterjesztés pótelőirányzat biztosítására a Hajdúszoboszlói Egyesített Óvoda részére.**

Harsányi István/PGB elnök: Kéri az előterjesztőt, hogy amennyiben kiegészítése van, azt tegye meg.

Varga Imre/ humán-közszolgáltatási irodavezető-helyettes: Törvényi kötelezettségének tesz eleget az Önkormányzat az előterejesztés elfogadásával, a határozati javaslatban az általános tartalék keret terhére történik a finanszírozás, de reményeink szerint a Magyar Államkincstártól majd ezt az összeget visszakapjuk. A 2., számú határozati javaslatban az érintett vezető munkatársat, és az Ő bérét, valamint pótlékait kötelező tételesen feltüntetni, mivel a munkáltatói jogokat a Képviselő – testület gyakorolja.

Lőrincz László/gazdasági irodavezető: A mai nap folyamán megkapta a pótlékot az Önkormányzat a Magyar Államkincstártól.

Harsányi István/PGB elnök: Amennyiben nincs további hozzászólás, vélemény, a szavazás következik. Aki támogatja a határozati javaslatot, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**64/2020. (VII.15.) PGB határozat:**

|  |  |
| --- | --- |
| **Megnevezés** | **Összeg (Ft)** |
| **1 havi szakmai ágazati pótlék** | **1 960 933** |
| **1 havi kötelező pótlék növekedése** | **447 615** |
| **5 havi szakmai ágazati pótlék** | **9 804 665** |
| **5 havi kötelező pótlék növekedése** | **2 238 075** |
| **Összes bérigény** | **12 042 740** |
| **Járulék** | **1 866 624** |
| **Összes támogatási igény** | **13 909 360** |

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy**

1. **Hajdúszoboszló Város Önkormányzatának Képviselő-testülete a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendeletet módosítása alapján az előterjesztésben megfogalmazottak szerint Hajdúszoboszlói Egyesített Óvoda részre 13.909.360.- Ft pótelőirányzatot biztosítson az alábbiaknak megfelelően:**
2. **Hajdúszoboszló Város Önkormányzatának Képviselő-testülete a Hajdúszoboszlói Egyesített Óvodamagasabb vezetője Nagy Marianna magasabb vezetői pótlékát a pótlékalap 150%-ában, azaz 274.050,-Ft-ban, ágazati szakmai pótlékát 31.900.-Ft-ban állapítsa meg.**

Határidő : 2020.07.16.

Felelős : PGB elnök

1. **Előterjesztés a Hajdúszoboszlói Gyermeksziget Bölcsőde pótelőirányzat biztosításáról.**

Harsányi István/PGB elnök: Az előterjesztőnek kiegészítése nincs. Hozzászólások és vélemények hiányában a szavazás következik. Aki támogatja az előterjesztés határozati javaslatát, az kézfeltartásslal jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**65/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendeletet módosítása alapján az előterjesztésben megfogalmazottak szerint a Hajdúszoboszlói Gyermeksziget Bölcsőde részre 853.338.-Ft pótelőirányzatot biztosítson a városi költségvetés 1/2020. (I.25.) önkormányzati rendelet tartalékának terhére.**

Határidő : 2020.07.16.

Felelős : PGB elnök

1. **Előterjesztés a Hajdúszoboszló Város nemzeti vagyonáról szóló 10/2013. (IV. 18.) számú rendelet módosítására.**

Harsányi István/PGB elnök: Előterjesztőnek van e kiegészítése?

Lőrincz László/gazdasági irodavezető: Mezőgazdaságban hasznosított vizek felhasználásáról van szó, az előterjesztésben. A rendelet módosítással, a beérkezett kérelmekre történő gyors választ, és a Képviselő – testület tehermentesítését remélik.

Harsányi István/PGB elnök: Úgy látja, hogy az előterjesztés teljesen egyértelmű a Bizottság tagjainak. Ezért a szavazás következik. Aki támogatja az előterjesztéshez kapcsolódó rendelet módosítását, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**65/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja az alábbi rendelet tervezetet:**

**Hajdúszoboszló Város Önkormányzata Képviselő – testületének**

**../2020.(../..)önkormányzati rendelete**

**Hajdúszoboszló Város nemzeti vagyonáról szóló**

**10/2013.(IV.18.) sz. önkormányzati rendelet módosításáról**

**Hajdúszoboszló Város Önkormányzatának Képviselő – testülete Magyarország helyi önkormányzatairól szóló 2011. évi CLXXXIX.tv. 109.§.(4) bekezdésében és a nemzeti vagyonról szóló 2011. évi CXCVI. tv. 5.§-ában kapott felhatalmazás alapján, az Alaptörvény 32. cikk (1) bekezdés e., pontjában meghatározott feladatkörében eljárva – Hajdúszoboszló Város Önkormányzata Képviselő – testületének Ügyrendi, Igazgatási, Jogi Bizottságának egetértésével a következőket rendeli el:**

**1.§.**

**A Hajdúszoboszló Város nemzeti vagyonáról szóló 10/2013.(IV.18.) ökormányzati rendelet 13.§.() pontja a következő bekezdéssel kiegészül:**

**„g./ szántóföldi öntözés vízjogi engedély beszerzéséhez szükséges tulajdonosi hozzájáruló nyilatkozat kiadásáról.”**

**2.számú melléklete helyébe jelen rendelet 1. számú melléklete lép.**

**3.§.**

**Jelen rendelet kihirdetése napján lép hatályba.**

**Czeglédi Gyula dr. Korpos Szabolcs**

**polgármester jegyző**

1. **Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására.**

Harsányi István/PGB elnök: Átadja a szót Polgármester úrnak.

Czeglédi Gyula/polgármester: Áttekintve a kitüntetésekhez kapcsolódó elismerések mértékét, a díszpolgári címhez most került pótlásra egy jelképes összeg. Kéri a határozati javaslat elfogadását.

Harsányi István/PGB elnök: Hozzászólás, és egyéb észrevétel hiányában a szavazás következik. Aki támogatja a rendelet módosítását, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**65/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja az alábbi rendelet tervezetet:**

**Hajdúszoboszló Város Önkormányzata Képviselő-testületének**

…**/2020. (VII. 16.) önkormányzati rendelete**

**a városi önkormányzati elismerő címről, kitüntetésekről és díjakról szóló 10/1996. (V. 30.) önkormányzati rendelet módosításáról**

**Hajdúszoboszló Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében foglalt felhatalmazás alapján, Magyarország Alaptörvénye 32. cikk (1) bekezdésének i) pontjában foglalt feladatkörében eljárva, az önkormányzat szervezeti és működési szabályzatáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága egyetértésével, a következőket rendeli el:**

1. **§**

**(1) A rendelet 2. § (2) bekezdése a következő rendelkezésre módosul:**

***„A díszpolgári cím a legmagasabb erkölcsi elismerés, amellyel Hajdúszoboszló városa tiszteletét és háláját fejezi ki a kitüntetett személynek, a pénzjutalom mértékét e rendelet melléklete tartalmazza.”***

**(2) A rendelet mellékletének 4. bekezdése a következő rendelkezéssel egészül ki:**

***„A díszpolgári címmel bruttó 300 000 Ft pénzjutalom jár.”***

**2. §**

|  |  |
| --- | --- |
| Ez a rendelet kihirdetése napján lép hatályba.  ***Czeglédi Gyula***  ***polgármester*** | ***dr. Korpos Szabolcs***  ***jegyző*** |
|  |  |

1. **Előterjesztés intézményfelújítási igényekkel kapcsolatosan.**

Harsányi István/PGB elnök: A VMB tegnapi ülésén az előterjesztés mindhárom határozati javaslatát egyhangú szavzattal elfogadta. Tegnap még nem volt azonban ismert a 3 sorszámú határozati javaslat bruttó összege, ezért ezt megkérdezi irodavezető helyettes asszonytól.

Szilágyiné Pál Gyöngyi/városfejlesztési irodavezető – helyettes: Az intézmény igénye, bruttó 2.053.911 Ft, melyhez bruttó 300.000 Ft értékű parketta csiszolási munkák kapcsolódnak, így a teljes intézményi igény, bruttó 2.353.911 Ft lesz, amely a 3 sorszámú határozati javaslat üresen maradt rublikájába kerül. Kéri a tisztelt jelenlévőket, hogy ennek tudatában szavazzanak az előterjesztésről.

Harsányi István/PGB elnök: Hozzászólások hiányában a szavazás következik, aki az irodavezető – helyettes asszony által kiegészített határozati javaslatot elfogadja, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**66/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy**

**1./ Hajdúszoboszló Város Önkormányzatának Képviselő-testülete legfeljebb bruttó 3.500.000,-Ft keretösszeget biztosítson a 2020. évi költségvetés intézményfelújítási kerete terhére a Hajdúszoboszlói Gazdasági Szolgáltató Intézmény részére a Hőforrás u. 143. szám alatt működő telephelyének elektromos hálózat átépítéséhez szükséges tervdokumentáció készítésére, valamint a Rákóczi u. 21. szám alatti Óvodakonyha telephelyének kapacitásbővítéséhez kapcsolódó elektromos tervdokumentáció elkészítésre vonatkozóan.**

**2./ Hajdúszoboszló Város Önkormányzatának Képviselő-testülete, legfeljebb bruttó 444.500,-Ft-ot biztosítson a 2020. évi költségvetés intézményfelújítási kerete terhére a Szabadtéri Színpad beruházáshoz kapcsolódó szakértői vélemény készítésére, mellyel Gyurján László** **okleveles építőipari igazságügyi szakértőt bízza meg.**

**3./ Hajdúszoboszló Város Önkormányzatának Képviselő-testülete támogassa a Hajdúszoboszlói Egyesített Óvoda Liget Óvoda (4200 Hajdúszoboszló, Hőforrás u. 145.) tagintézményének Napocska csoportjában a felújítási munkák elvégzéséről (gipszkartonozás, az áthidaló rendszer kiépítése, valamint a LED-es világítási rendszer létesítése és festés, parkettázás) szóló kérelmét. A felújítás költségét a 2020. évi intézményfelújítási kerete terhére biztosítja, legfeljebb bruttó 2.353.911** **Ft összegig.**

Határidő : 2020.07.16.

Felelős : PGB elnök

1. **Előterjesztés támogatás odaítélésével kapcsolatosan – Társasházak felújítása.**

Harsányi István/PGB elnök: Az előterjesztést a VMB és a MKB megtárgyalta és egyhangú szavazattal elfogadta. Amennyiben hozzászólások, kérdések, vélemények nincsenek, a szavazás következik. Aki támogatja a határozati javaslatot, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**67/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogyHajdúszoboszló Város Önkormányzatának Képviselő-testülete a 9/2020. (IV. 23.) a társasházak felújításának pénzügyi támogatásáról szóló rendelet, az Olajos Társasház (4200 Hajdúszoboszló, Hősök tere 19.) benyújtott pályázat alapján 5.000.000,-Ft vissza nem térítendő támogatást biztosítson az előterjesztésben foglalt felújítási munkálatok elvégzéséhez.**

**A Képviselő-testület felhatalmazza a Polgármestert a Támogatási szerződés aláírására.**

Határidő : 2020.07.16.

Felelős : PGB elnök

1. **Előterjesztés Ráday utcai járda felújításáról.**

Harsányi István/PGB elnök: Röviden ismerteti az előterjesztés tartalmát, mely szerint az utca egy részén, az előterjesztésben nevesített vállalkozó a járdát a Ráday utcán kiépíti. Nincs a Bizottság tagjainak kérdése, hozzászólása, véleménye, ezért a szavazás következik. Aki támogatja az előterjesztés határozati javaslatát, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**68/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, Hajdúszoboszló Város Önkormányzatának Képviselő-testülete támogassa az RT GROUP Kft. kivitelezésében Ráday utca páros oldalán a Ráday utca 6. sz. ingatlan és a Mikes utca közötti szakaszon 67,5 méter hosszon, 1,3 méter szélességben a meglévő járda, térkő burkolattal történő felújítását - fák kivágása nélkül -, a Kft. által megadott ajánlat szerinti legfeljebb bruttó 1.745.915,- Ft összegért.**

**Hajdúszoboszló Város Önkormányzata a szükséges pénzügyi forrást a 2020. évi városi költségvetés tartalékkerete terhére biztosítja.**

Határidő : 2020.07.16.

Felelős : PGB elnök

1. **Előterjesztés Kádár u. felújításának pályázatáról.**

Harsányi István/PGB elnök: Ismerteti az előterjesztés tartalmát. Nincs a Bizottság tagjainak kérdése, hozzászólása, véleménye, ezért a szavazás következik. Aki támogatja az előterjesztés mindkét határozati javaslatát, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**69/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy**

1. **Hajdúszoboszló Város Önkormányzatának Képviselő-testülete a Kádár u. útburkolat felújítása és csapadékvíz elvezetésének fejlesztése című pályázat megvalósítását 42.670.138,-Ft,-Ft összes elszámolható költséggel, 27.735.589,-Ft összegű támogatás mellett, 14.934.549,-Ft saját forrás biztosításával támogassa.**

**Az önkormányzati összes saját forrás fedezetét a 2020. évi városi költségvetésben az 1. sz. melléklet (mérleg) tartalékok, pályázati tartalékok kerete nyújtja.**

Határidő : 2020.07.16.

Felelős : PGB elnök

1. **Hajdúszoboszló Város Önkormányzatának Képviselő-testülete Kádár u. útburkolat felújítása és csapadékvíz elvezetésének fejlesztése című pályázat megvalósításához a Kádár u. – Szováti út közötti, valamint a Kádár u. – Déli sor útcsatlakozás kialakítását az állami út terület és az önkormányzati járda terület érintettség miatt - nem elszámolható költségként - további 1.387.565,- Ft saj át forrás biztosításával támogassa.**

**Az önkormányzati összes saját forrás fedezetét a 2020. évi városi költségvetésben az 1. sz. melléklet (mérleg) tartalékok, pályázati tartalékok kerete nyújtja.**

Határidő : 2020.07.16.

Felelős : PGB elnök

1. **Előterjesztés önkormányzati étkeztetési fejlesztések támogatására kiírt pályázati felhívásról.**

Harsányi István/PGB elnök: Az előterjesztőnek kiegészítése nincs, az Óvoda vezetőjét körünkben üdvözölhetjük, de Ő sem kíván hozzászólni az anyaghoz. A Bizottság tagjainak van e hozzászólása, kérdése, véleménye? Nincs. Ezért a szavazás következik. Aki az előterjesztés minkét határozati javaslatával egyetért, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**70/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy**

**1./ Hajdúszoboszló Város Önkormányzatának Képviselő-testülete a** **pénzügyminiszter miniszter által meghirdetett az „Önkormányzati étkeztetési fejlesztések támogatása” pályázati kiírásra vonatkozóan támogassa pályázat benyújtását az alábbi műszaki tartalommal:**

**A Képviselő-testület fejlesztési célként támogatja a** **Hajdúszoboszlói Egyesített Óvoda Liget Óvodája 4200 Hajdúszoboszló, Hőforrás utca 145. szám alatt, a 4709 hrsz-ú, önkormányzati tulajdonú ingatlanon található melegítőkonyha teljeskörű felújítását.**

**A felújítási tervek és tervezői költségvetések elkészítésével az L&L Építész Iroda Bt.-t (4181 Nádudvar, Emőd sor 8.) bízza meg. A tervezési szolgáltatásra 925.500,-Ft összeget biztosít a 2020. évi városi költségvetés általános tartalék kerete terhére.**

**Utasítja a Jegyzőt a pályázat benyújtásához szükséges intézkedések megtételére.**

**2./ Hajdúszoboszló Város Önkormányzatának Képviselő-testülete a 2020. évi költségvetési tartalék keret terhére legfeljebb bruttó 2,5 MFt keretösszeget biztosítson a Hajdúszoboszlói Gyermeksziget Bölcsőde (4200 Hajdúszoboszló, Rákóczi u. 23-25.) telephelyén található konyha bővítéséhez és felújításához kapcsolódó komplett kiviteli tervdokumentációjának elkészítésére vonatkozóan.**

**Utasítja a Jegyzőt a tervezési szolgáltatás vállalkozásba adásához szükséges intézkedések megtételére.**

Határidő : 2020.07.16.

Felelős : PGB elnök

1. **Előterjesztés Szabadidő Parkban található játszótér bővítéséről.**

Harsányi István/PGB elnök: Kéri az előterjesztőt kiegészítésének megtételére.

Szilágyiné Pál Gyöngyi/városfejlesztési – irodavezető helyettes: Az előterjesztést a tegnapi nap folyamán a VMB megtárgyalta, és a két határozati javaslat közül a fakeretes játékelemek beszerzését, egyhangú szavazattal támogatta.

Harsányi István/PGB elnök: Igen. A VMB tovább vitte azt a gondolatot, hogy a már meglévő fa játékokhoz további, fából készült elemeket vásároljon. Így következetes marad a Park bővítése. Kérdés, vélemény hiányában a szavazás következik. Aki a fa elemek beszerzését javasló, 2. sorszám alatti határozati javaslatot támogatja, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**71/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy**

**Hajdúszoboszló Város Önkormányzatának Képviselő-testülete támogassa az alábbi fából készült játszótéri eszközök beszerzését a Szabadidő Parba:**

* **lengőhinta 2 db lapülőkével, állvánnyal;**
* **lengőhinta 2 db bölcsőhintával, állvánnyal;**
* **baba-mama hinta;**
* **mérleghinta 2 üléses;**
* **homokozó hatszögletű;**
* **napvitorla homokozó fölé.**

**A játékelemek beszerzésére, telepítésére 6,5 MFt keretösszeget biztosít a 2020. évi városi költségvetés általános tartalék kerete terhére.**

Határidő : 2020.07.16.

Felelős : PGB elnök

1. **Előterjesztés játszó,- szórakoztató tevékenység végzésére vonatkozó kérelemről.**

Szilágyiné Pál Gyöngyi/városfejlesztési – irodavezető helyettes: A tegnapi ülés alkalmával a VMB az előterjesztés A., pontját nem támogatta a B., pontját pedig 2 igen és 1 tartózkodással elfogadásra javasolta a Képviselő testületnek.

Harsányi István/PGB elnök: Az előterjesztés B., pontja körül vita alkult ki a VMB ülésén. A vita tárgya az volt, hogy a kérelmező a szórakoztató tevékenységét a Szent István Parkban végezhesse e vagy sem. Sikerült egyeztetni időközben a vállalkozóval?

Szilágyiné Pál Gyöngyi/városfejlesztési – irodavezető helyettes: Nem történtek egyeztetések.

Czeglédi Gyula/polgármester: Van lehetőség egyébként arra, hogy a közelben ugrálóvárat üzemeltessenek, mert az önkormányzatnak vannak kijelölt helyeik erre a célra, talán 3 különböző helyszínen is.

Mester József/PGB tag: A VMB ülésén Ő volt az, aki érvelt a vállalkozó mellett. Mert a turistáknak is lehetne több szolgáltatást nyújtani. A kijelölt helyek véleménye szerint nem elég körültekintően lettek kiválasztva.

Czeglédi Gyula/polgármester: Továbbra sem tartja támogathatónak a kérelemnek megfelelő helyszínt. Vannak felületek amelyeket igénybe lehet venni erre a célra.

Harsányi István/PGB elnök: Mivel nemleges határozati javaslatok készültek, az egyértelműség kedvéért úgy teszi fel a kérdést, hogy „Ki az aki támogatja az A., határozati javaslatot?”

A PGB (döntéshozatalban 3 fő vesz részt) 0 igen 3 nem szavazattal (Harsányi István, Mester József, Tóth Márta) tartózkodás nélkül elfogadta az előterjesztést, és a következő határozatot hozta:

**72/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete ne támogassa az Extrém Vidámpark Kft. eurojumping és nagy méretű ugrálóvár, mint játszó-, szórakoztató tevékenység végzését a Szent István parkban kérelmező által megjelölt eszközökkel és helyszíneken.**

Határidő : 2020.07.16.

Felelős : PGB elnök

Harsányi István/PGB elnök: Az előterjesztés határozati javaslatának B., részét szintén úgy teszi fel, hogy „Ki az aki támogatja a Harangház mellett helyezhesse el az ugrálóvárat a kérelmező?”

A PGB (döntéshozatalban 3 fő vesz részt) 0 igen 1 nem szavazattal (Harsányi István) 2 tartózkodással (Mester József, Tóth Márta) elfogadta az előterjesztést, és a következő határozatot hozta:

**72/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete ne támogassa Czeglédi László felfújható légvár, mint játszó-, szórakoztató tevékenység végzését a Szent István parkban kérelmező által megjelölt eszközzel és helyszínen.**

Határidő : 2020.07.16.

Felelős : PGB elnök

1. **Előterjesztés utcapiknik fesztivál rendezéséhez kapcsolódóan.**

Harsányi István/PGB elnök: Előterjesztőnek kiegészítése nincs. Egy jó ötletnek tartja a kezdeményezést, és reméli, hogy jól fog sikerülni, és lesz a jövőben folytatása a kezdeményezésnek. Kérdések, hozzászólások nincsenek. A szavazás következik. Aki a határozati javaslattal egyetért, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**73/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő-testülete elvi hozzájárulását adja a Nagy Sándor által bemutatott Utcapiknik fesztivál helyszíneként megjelölt Szent István park és vakparkoló ingyenes használatára vonatkozóan a fesztivál idejére.**

Határidő : 2020.07.16.

Felelős : PGB elnök

1. **Előterjesztés a Bocskai István Múzeum pótelőirányzatáról**

Harsányi István/PGB elnök: Előterjesztőnek kiegészítése nincs. Kérdések, hozzászólások nincsenek. A szavazás következik. Aki a határozati javaslattal egyetért, az kézfeltartással jelezze:

A PGB (döntéshozatalban 3 fő vesz részt) 3 igen szavazattal (Harsányi István, Mester József, Tóth Márta) ellenszavazat és tartózkodás nélkül elfogadta az előterjesztést, és a következő határozatot hozta:

**73/2020. (VII.15.) PGB határozat:**

**Hajdúszoboszló Város Önkormányzatának Pénzügyi és Gazdasági Bizottsága támogatja, hogy Hajdúszoboszló Város Önkormányzatának Képviselő – testülete 6.500.000 Ft -al támogassa a Bocskai István Múzeum pót előirányzati kérelmét, az általános tartalék terhére.**

Határidő : 2020.07.16.

Felelős : PGB elnök

Harsányi István/PGB elnök: Bejelenteni valója nincs senkinek, ezért a munkát minden résztvevőnek megköszöni. Az ülést 14,50 – kor bezárja. Mindenkinek szép napot kíván.

A Bizottság által tárgyalt Képviselő – testületi előterjesztések, és azok mellékleteik, a Képviselő – testület üléséről készült 2020.július 16-i jegyzőkönyv mellékletét képezik.

K.m.f.

***Mester József Harsányi István***

PGB tag PGB elnök

***Molnár Edit***

jkv.vezető